CELEX: C2006/178/14
Language: el
Date: 2006-07-29 00:00:00
Title: Υπόθεση C-196/05: Απόφαση του Δικαστηρίου (έκτο τμήμα) της  8ης Ιουνίου 2006  [αίτηση του Finanzgericht München (Γερμανία) για την έκδοση προδικαστικής αποφάσεως] — Sachsenmilch AG κατά Oberfinanzdirektion Nürnberg (Κοινό Δασμολόγιο — Δασμολογική κατάταξη — Συνδυασμένη Ονοματολογία — Διάκριση 0406 10 (νωπό τυρί) — Παράρτημα I του κανονισμού (ΕΟΚ) 2658/87, τροποποιηθέν με τον κανονισμό (ΕΚ) 1832/2002 — Δασμολογική κατάταξη του τυριού μοτσαρέλα (mozzarella) για πίτσα, σε κεφάλια, το οποίο αποθηκεύθηκε, μετά την παραγωγή του, επί μία ή δύο εβδομάδες σε χαμηλή θερμοκρασία)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/9
            
         Απόφαση του Δικαστηρίου (έκτο τμήμα) της 8ης Ιουνίου 2006 [αίτηση του Finanzgericht München (Γερμανία) για την έκδοση προδικαστικής αποφάσεως] — Sachsenmilch AG κατά Oberfinanzdirektion Nürnberg
   (Υπόθεση C-196/05) (1)
   
   (Κοινό Δασμολόγιο - Δασμολογική κατάταξη - Συνδυασμένη Ονοματολογία - Διάκριση 0406 10 (νωπό τυρί) - Παράρτημα I του κανονισμού (ΕΟΚ) 2658/87, τροποποιηθέν με τον κανονισμό (ΕΚ) 1832/2002 - Δασμολογική κατάταξη του τυριού μοτσαρέλα (mozzarella) για πίτσα, σε κεφάλια, το οποίο αποθηκεύθηκε, μετά την παραγωγή του, επί μία ή δύο εβδομάδες σε χαμηλή θερμοκρασία)
   (2006/C 178/14)
   Γλώσσα διαδικασίας: η γερμανική
   Αιτούν δικαστήριο
   Finanzgericht München
   Διάδικοι στην υπόθεση της κύριας δίκης
   Sachsenmilch AG
   κατά
   Oberfinanzdirektion Nürnberg
   Αντικείμενο της υποθέσεως
   Αίτηση για την έκδοση προδικαστικής αποφάσεως — Finanzgericht München –Ερμηνεία του κανονισμού (ΕΚ) 1789/2003 της Επιτροπής, της 11ης Σεπτεμβρίου 2003 περί τροποποιήσεως του παραρτήματος Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΚΔ) (ΕΕ L 281, σ. 1) — Υποκατηγορία ΣΟ 0406 10 (νωπό τυρί) — Τυρί Mozzarella για πίτσα, το οποίο μετά την παρασκευή του αποθηκεύεται από μία έως δύο εβδομάδες σε χαμηλή θερμοκρασία
   Διατακτικό της αποφάσεως
   Η διάκριση 0406 10 της Συνδυασμένης Ονοματολογίας, η οποία περιέχεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως αυτό τροποποιήθηκε με τον κανονισμό (ΕΚ) 1832/2002 της Επιτροπής, της 1ης Αυγούστου 2002, έχει την έννοια ότι περιλαμβάνει τη μοτσαρέλα για πίτσα, σε κεφάλια, η οποία, μετά την παρασκευή της, αποθηκεύθηκε επί μία ή δύο εβδομάδες σε θερμοκρασία μεταξύ 2 και 4 °C, εκτός αν η αποθήκευση αυτή αρκεί για να υποστεί η εν λόγω μοτσαρέλα διαδικασία μεταποιήσεως και κατά το πέρας της οποίας αποκτά ένα ή πλείονα νέα αντικειμενικά χαρακτηριστικά και ιδιότητες, ιδίως όσον αφορά τη σύνθεση, την εμφάνιση και τη γεύση. Στο αιτούν δικαστήριο εναπόκειται να κρίνει αν πληρούνται οι προϋποθέσεις αυτές.
   
      (1)  ΕΕ C 182 της 23.7.2005.